rlitschk/wikidir huggingface dataset:
Meret Becker (* 15. Januar 1969 in Bremen) is en düütsche Schauspelersche un Singersche. Se is de Dochter vun Monika Hansen und Rolf Becker, de Steefdochter vun Otto Sander, as ok de Süster vun Ben Becker. Na eerste lütte Rullen, is Becker 1992 in den Film Kleine Haie en grötter’t Publikum opfallen, as dorna ok in Rossini – oder die mörderische Frage, wer mit wem schlief. Se is al vun Anfang an en beten fastleggt op en Oort vun „Aschenputtel“-Rullen, wat se sülvst nich as Nadeel ansehn deit. Se weer mol in’n Interview dorop ansnackt, segg dorto aver, dat se ok al rieke, vertogene Gören speelt harr, aver eenfach nich na en riek Öllernhuus utsütt. Se meen, dat künn an ehr Tähnen liggen – de harrn wat vun’n Rott. An de Siet vun ehrn Broder Ben Becker hett se 1995 in sien Theaterstück Sid & Nancy de een vun de Titelrullen speelt. Beckers Grootmudder weer de Komikersche Claire Schlichting. Meret Becker weer vun 1996 bit 2002 mit Alexander Hacke verheiraat. De beiden heebt en Dochter. Se is mit Hacke utenanner gahn, as se sik 2000 in Danny Bruder vun „Das Department“ verkeken harr. 1994: Im weißen Rößl vun Ralph Benatzky,
Ido is en Plaanspraak, de 1907 dör den franzööschen Mathematiker un Philosophen Louis Couturat in Afstimmen mit den franzööschen Huuslehrer Louis de Beaufront up de Basis vun Esperanto maakt wurr. Dat 1887 entwickelte Esperanto keem de beid nich eenheitlich un logisch genoog vör. Ido is en egen Spraak, de Wöör ut vele Spraken nahmen hett, besünners romaansche Spraken man ok Hoochdüütsch, Greeksch un annere Spraken. Wikipedia op Ido Germana Ido-Societo
De( tweet) Slacht bi Börnhöved würr an 22. Juli 1227 holen. Greev Adolf IV van Holsteen wünn de Slacht an’t Höövt van düütsch Truppen tegen de däänsch König Waldemar II.. As Waldemar I. up de däänsch Throon to sitten keem, güng he dat an, sien Herrschopp to expandeern. För dat Teel füng he verschillig Lannen an de Kanten van de Oostsee to verovern an. Verovern dee he 1168 tohoop mit de Bischopp Absalon van Roskilde dat Eiland Rügen. Nah sien Dood setten sien Upfolgers de Expanschoon fort. 1182 begünnKnut VI. sien Herrschopp. Tohoop mit sien Broder Waldemar, Hertog van Sleswig, slöög he 1201 in de Slacht bi Stellau een Bündnis, dat verschillig düütsch Fürsten upbuut harrn. 1202 kreeg Waldemar II. dat Regeer in Dänemark. Tüschen 1202 en 1210 würren Meckelburg, Ratzeborg, Pommern en Pomerellen erovert. De Städter Hamborg en Lübeck müssen sien Herrschoop över sick gellen laten. De Greven van Schauenburg geven hehr Kuntreien in Holsteen up. In 1219 begünn Waldemar een Croisade (Krüüztog) wedder de Esten. Dat End van de Expanschoon keem 1223. Dormols würr Waldemar tosaam mit sien Söhn fastsett dör Hendrik van Swerin. Hendrik weer een Vasall en nich tofreden mit sien polietsch Situatschoon. Över de Bedingen
Béatrice Romand (* 16. April 1952 in Birkadem dicht bi Algier) is en franzöösch Schauspelerin. Romand wurr för dat düütsch Publikum hööftsächlich dör hör Rullen in Filmen vun Éric Rohmer as bispeelswies Le genou de Claire (düütsch: Claires Knie; de eerst Tosommenarbeit), Conte d’automne oder Le Rayon vert, aber ok dör de Charlotte („Charlie“) in de Vöravendserie Graf Yoster gibt sich die Ehre bekannt. Mit 8 Johren hett se in’n Algerienkrieg mit hör Öllern hör Heimat verlaaten. In Paris studeer se klassisch Danz, Fotografie un Kunst, bevör se mit 16 Johren to’n eersten Mal för de sössdeelig Feernsehprodukschoon Mauregard vör de Kamera stunn. Se hett in mehr as 30 Film- un Feernsehprodukschonen mitwarkt Twee vun hör Tosommenarbeiten mit Éric Rohmer wurrn uttekent. De Motion Picture Arts Club of New York hett hör schauspelerisch in Claires Knie 1970 mit den Pries för de Most Promising Actress (völversprekenst Schauspelerin), un för de Hööftrull vun de Sabine in Le beau mariage kreeg se up dat Filmfestival vun Venedig 1982 de Utteknung Beste Schauspelerin. As Speelbaas bzw. Produzentin harr se Andeel an wiederen, to’n Deel mit Priesen uttekent Kört- un Dokumentarfilmen. Hüüd leevt Béatrice Romand mit hör Familie in de Region Limousin. Béatrice Romand
Digital Subscriber Line (DSL) is de Naam för en Reeg vun Standards för’t Överdrägen von Daten. Dor bi warrn de Daten gauer (bit to 500 Mbit/s) överdragen, as bi annern Överdrägungsstandards. Dat is better as en Telefonmodem (bit to 56 kbit/s) oder ISDN (64 kbit/s pro Kanal). De Standard is för de Kommunikatschoon twischen DSL-Modem un DSLAM, dor dör warrt en Verbinnen to’n Togangsserver in’t Internett opbuut. Mit de warrn denn de Informatschonen to de Datenöverdrägung uthannelt. De egentliche Verbinnen warrt över Nettwarkprotokollen op de hogen Schichten vun’t OSI-Modell herstellt. The Next Generation of DSL Can Pump 1Gbps Through Copper Phone Lines. 18. Dezember 2013, afropen an’n 16. April 2023 (engelsch). Joseph W. Lechleider: High Bit Rate Digital Subscriber Lines: A Review of HDSL Progress. In: IEEE Journal on Selected Areas in Communications. 9, Nr. 6, August 1991, S. 769–784. doi:10.1109/49.93088.
Oostfreesch Platt (up Oostfreesch ook: Oostfreesk Platt) is dat Platt, dat in Oostfreesland proot word. Vun öllers weer dor in Oostfreesland nich Platt, man Oostfreesch proot. Man in’t 15. Johrhunnert hebbt de Lüüd dann anfungen, Platt to proten un mit de Tiet is dat ole Oostfreesch dann unnergahn. Blots an een Steed hett de oll Taal överleevt: dat is dat Saterfreesch in't Saterland in Ollnborg. Wiel dat Platt eerst later na Oostfreesland kweem, is dat Platt dor ’n bietje anners as de anner Nedersasske Dialekten. De Spraakwetenschop kann den freeschen Infloot noch wiesen un seggt dann, dat dat Platt in Oostfreesland en freesch Substraat hett. Ollfreesche Woorden sünd to’n Bispööl „Gulf“ (Deel vun’t Gulfhuus), „Heff“ (Wattensee), „Jier“ un anner. To de ollfreesche Woorden gifft noch besünners ollnedersasske Woorden, de in anner Dialekt meest all utstürven sünd. Bispölen sünd „fuul“ (smuddelig), „quaad“ (böös) un „Penn“ (Schrievfedder). Ok dat Nedderlandsche hett op de Taal (Spraak) inwarkt. In Delen van Oostfreesland weer Nedderlandsch de Taal van de Kark un de Pastor hett op nedderlandsch predigt. Un vandaag hett noch mennigeen Familie in Oostfreesland en nedderlandsche Bibel to Huus. Bispöölwoorden mit nederlandsche Uursprung sünd „Bahntje“, „Patries“ (Rapphohn) un „Ühr“ (Stünn). Dat Plattdüütsch in Oostfreesland
En Containerbrüch oder Containerbrugge is en grote Anlaag to'n Bören vun Containers. Dor höört en Kraananlaag mit to, en Loopkatt un en Transportanlage mit Scheenen. Containerbruggen staht in Containerterminals vun grote Containerhabens an de See un an de Ströme in dat Binnenland. Dor weert Göder mit umslahn. De Anlaag is en Brugge twuschen Schipp un Kaje. Dor könnt Containerscheepe slank un günstig mit be- un utladen weern. Vunwegen datt de Wetten dat so vörschrievt, warrt se vun en Bruggenfohrtüüchföhrer bedeent un arbeit' nich automaatsch. Up de Landsiet weert de Containers an en anner Fohrtüüch overgeven oder to en Lagerplatz henbrocht, oder just vun dor afhoolt un to dat Schipp brocht. For den Transport vun de Containers up den Terminal weert Portalheevwagens, Reach-Stackers un automaatsche Transportsysteme bruukt, as dat Automated Guided Vehicle (AGV) oder dat Automated Lift Vehicle (ALV). De Transport warrt faken vun en Reekner stutt'. Brinkmann, B.: Seehäfen – Planung und Entwurf. Berlin, New York: Springer 2005 Habenweertschop Container Containerschipp Feederschipp
En Pidgin-Spraak (beter bloß Pidgin, Utspraak: Pidschin) is en eenfache Spraakform, de bruukt warrt, wenn sik Lüde mit verscheden Mudderspraken ünnerholen wüllt. Pidgin warrt denn bruukt, wenn de Sprekers keen Lingua franca to Hannen hefft. Dat warrt annahmen, dat Woort Pidgin kümmt vun de chineesche Utspraak vun dat engelsche Woort business vun her. Pidgin-Engelsch weer en Pidgin, dat in dat 18. un 19. Johrhunnert as Hannelsspraak in Kanton in China bruukt wurrn is. Dat weer tohopenmengelt ut engelsche, chineesche un portugeesche Andelen. Pidgins kaamt tostann, wenn tominnst twee Spraken wat mit'nanner to doon hefft un de sünd nich mit’nanner verwandt. Besunners bi den Welthannel sünd veel Pidgins (Hannels-Pidgins) upkamen. In de Tiet vun de Kolonisatschoon geev unbannig veel Pidgins. Hüdigendags sünd de meisten utforscht. Wat vun Wöör en Pidgin bruukt un wie dat mit de Grammatik is, dat liggt dor an, wat vun Spraken dor mit'nanner to doon hefft. En Pidginspraak kümmt ok dor üm tostann, vunwegen dat de Inheemschen de Spraak vun de Frömden, mit de se to kriegen hefft, nich lehrt. Faken snackt se denn mit jem in een överdreven eenfache Aart in ehr egen Mudderspraak (Utlännerspraak, „foreigner talk“). En Pidgin mutt nich veel könen, bloß dat Wichtigst
Unifeeder is en Tobringer-Unnernehmen för Containers un sitt in dat däänsche Århus. Dor hannelt sik um dat grottste Transportunnernehmen vun siene Aart in Noordeuropa bi. De Unifeeder A/S is 1977 as en Agentur för Seefohrt un Linienfohrt upmaakt wurrn. Se befaat sik mit Deenste, as Transport, Speditschoon, Schippsmakleree un Containerleasing. An'n meisten is dat Unnernehmen togange mit den Unifeeder-Containerfeederdeenst. He hett mit meist 40 Feederscheepe, de all chartert sund, dat grottste Tobringer-Nett in den Kortstrecken-Verkehr för Containers. Bovento kann een bi Unifeeder ok den Döör-to-Döör-Deenst bestellen, wo de ganze Transport (vun Döör to Döör) in overnahmen warrt. Dat Unnernehmen hett sien Sitt in Arhus. Dor sund um un bi 80 Mitarbeiders togange. Alltohopen arbeit' bi de Firma bi 300 Lüde in tein Kontore un in acht Länner. 2009 hett de Unifeeder knapp 256 Millionen Euro innahmen. Homepage vun dat Unnernehmen (engelsch)
William Benjamin „Bill“ Lenoir (* 14. März 1939 in Miami, Florida; † 26. August 2010 in Albuquerque, New Mexico) weer en US-amerikaansch Astronaut. Lenoir harr 1961 sien Bachelor un 1962 sien Master jeweils in Elektrotechnik vun dat Massachusetts Institute of Technology (MIT) kreegen. 1965 absolveer he en Promotionsstudium to‘n Ph.D. in Elektrotechnik un Informatik an dat MIT. Van 1964 bit 1965 weer Lenoir Utbiller an dat MIT un wurr dor 1965 Assistenzperfesser för Elektrotechnik. In‘ August 1967 wurr Lenoir as Weetenschapsastronaut vun de NASA utwählt. Während sien Utbildung absolveer he ok en Floogutbillen up de Laughlin Air Force Base in Texas. Lenoir weer in de Ersatzmannschap för de Missionen Skylab 3 und Skylab 4, wat de tweet un darde Mission to de Skylab-Ruumstation weern. Van September 1974 bit Juli 1976 hett Lenoir ünner annern an en Projekt vun de NASA för en Kraftwark in‘ Weltruum arbeit. Lenoir weer Missionsspezialist bi disse Mission, de an‘ 11. November 1982 mit de Ruumfähr Columbia start is. Disse Mission weer de eerste Floog vun en Space Shuttle, bi de kommerziell Satelliten utsett wurrn. Kummandant weer Vance DeVoe Brand, Pilot Robert Franklyn Overmyer un as Missionspezialisten werrn Lenoir und Joseph Perceval Allen an Bord. Neben
Soterus, ok Soter, († 174 oder 175) ok as Paapst vun de Warmhartigkeit betekent, weer as Nahfolger vun Anicetus Bischop vun Rom van 166 bit 174 oder 175. Soter wurr in Fondi (Italien) boren un is, so de Legende, as Märtyrer to Tiet vun de Christenverfolgungen ünner Marcus Aurelius storven. He wurr in de Calixtus-Katakombe in Rom begraven. Sien Gedenkdag ist de 22. April. Soter (greeksch Σωτήρ) bedüüd Retter, Heiland, Erlöser. Sien Nahfolger wurr den Eleutherus. in dat Biographisch-Bibliographisches Kirchenlexikon Indrag in de Catholic Encyclopedia (engelsch, Utgaav 1913) Gesamtwark vun Migne Patrologia Latina mit Inholtsverteken Soterus in de Katalog vun de Deutsche Nationalbibliothek Personennaamdatei
Hans Paul Oster (* 9. August 1887 in Dresden; † 9. April 1945 in dat KZ Flossenbürg) weer en düütsch General un Wedderstandskämper tegen den Natschonalsozialismus. Hans Oster stamm ut en evangeelsch Pfarrerfamilie. Nah dat Abitur wurr he 1907 Beropssuldat. he nehm, toletzt as Offizier in‘ Generalstaff, an‘ Eersten Weltkrieg deel. 1932 weer he in‘ Rang vun en Majors (siet 1929) wegen en „Ehrenangelegenheit“ – en Verhältnis to de Ehefru vun en Kamraad – dwungen, den Deenst to quitteeren. All in 1935 hett hüm de nee Baas vun dat Afwehramt Wilhelm Canaris to‘n Leiter vun de Zentraalafdeelen (Personal- un Finanzwesen) in‘ Rang vun en Oberstleutnant makt. He un Canaris weern beid natschonalkonservativ gesinnt un sück in hör Aflehnen vun den Natschonalsozialismus eenig. En beabsichtigt Umstörrt vun Militärs während de Sudetenkrise 1938, bi dessen Planung Oster en wichtig Rull speel, kunn nich utführt weern, wiel England un Frankriek up de Münchener Konferenz den düütschen Rebeetsanspröök up dat Sudetenland nahgeven hebbt un de Krise statt to en vun de Verswörer togliek ersehnten un fürcht Tospitzung to en binnenpolitisch Stärkung vun Adolf Hitler führen dee. 1939 wurr Oster to‘n Oberst befördert. In‘ Tweeten Weltkrieges weer Hans Oster för Canaris de geheime Verbindungsmann to
As Generalstaff wurrd in de düütsch Militärhistorie faken de Summ vun all speziell utbildt Generalstaffoffiziere betekent, de de böverste militärisch Führung toarbeiten deiht. Up de anner Siet wurrd dormit ok en bestimmte Institutschoon betekent, de hööchst militärisch Kommandobehörde vun vööl Strietkräften. De Baas is de Generalstaffschef. De Generalstaff is hüüd in de meest Länner dat Ministerium för’t Verdeffenderen nahordendt. De entsprekend Kommandobehörde vun de Seestrietkräften in völ Staaten is de Admiralstaff oder de Admiralität.
Disse Artikel is man blots en Stubben. Du kannst Wikipedia helpen un em verbetern. François Charles Amand Fillon (franzöösch: [fʀɑ̃ˈswa ˈʃaʀl aˈmɑ̃ fiˈjɔ̃ ]) (* 4. März 1954 in Le Mans, Sarthe) is en franzöösch Politiker (UMP) un weer van' 17. Mai 2007 bit to'n 15. Mai 2012 Premierminister vun Frankriek. Van 2002 bit 2004 weer he Minister för Arbeit un Sozialwesen. Dornah weer he bit 2005 Minister för Bildung un Forschung. Bi de Wahlen to’n franzööschen Staatspräsidenten 2017 weer Fillon ünner de Kandidatschen un Kandidaten in de eerste Rund. François Fillon. Mehr Biller, Videos oder Audiodateien to’t Thema gifft dat bi Wikimedia Commons. De Blog von François Fillon Biografie up de Siet vun den franzöösch Premierminister Fillon in de Katalog vun de Düütsche Natschonalbökeree Personennaamdatei Académie Caen: Dat phonologsche System in’t Franzööschen. (fr.) Le Parisien (2017): Wahlen to’n franzööschen Staatspräsidenten. De ölven Kandiatschen un Kandidaten. Paris. (fr.)
Wenn en Gemeinschop fröher en anner Spraak snackt hett as hüüt, dann nöömt de Spraakwetenschop de ole Spraak Substraatspraak (un de niege Superstraatspraak. Dat Woort kummt ut dat Latiensche: substratum heet Laag un Substratum is de ünnere Laag vun de Spraak. Dat kann t.B. passeren, wenn en Land in en Krieg innahmen warrt un sik de Spraak vun de niegen Herren dörchsett, oder wenn de Hannel en niege Spraak mitbringt. Dorbi hett de ole Spraak faken groten Influss op de niege Spraak, t.B. op dat Vokabular un de Utspraak. Dat kann t.B. passeren, dat de Gemeinschop Naams för Deerten un Planten ut jümehr ole Spraak mitnehmt.
Billie Holiday (* 7. April 1915 in Philadelphia; † 17. Juli 1959 in New York; boren as Elinore Harris) tell to de bedüüdenst Jazzsingerinnen. Billie Holiday wurr vun völ Lüüd Eleanora, aber ok Lady Day nömmt. De Informationen över hör Kindheit beruhen överweegend up hör Autobiografie Lady sings the Blues, de se af 1956 den Journalisten W. Dufty dikteert hett, deren Wahrheitsgehalt jedoch umstreeden is. All de eerste Satz düüd hör persönlich Sicht Sicht up de Levensumstände vun hör Kindheit an: „Mam und Dad waren noch Kinder, als sie heirateten. Er war achtzehn, sie war sechzehn, und ich war drei.“ Tatsächlich weer hör Moder bi de Geburt vun de Dochter negenteihn Johr old. Hör Moder Sadie (Sarah) Harris (1896–1945) hett hör vertellt, dat hör Vader Clarence Holiday (1898–1937) weer, de later as Gitarrist in de Fletcher Henderson Band speel, aber mit en annern Fru verheiraadt weer. De Moder arbeit in New York as Huusdeern, un Billie wuss bi Verwandten in Baltimore up. Wegen Schoolschwänzen keem se in dat kathoolsch Heim Good Shepherd. Mit elf Johren wurr se vun en Nahber vergewaltigt, arbeit mit twalf in en Bordell as Putzhülp. Se hett up dat Grammophon vun dat Etablissement de Musik vun
De Neestwüschenwand (latiensch Septum nasi) is de Wand, de twischen de twee Nüstern in de Nees liggt. To de Neestwüschenwand höört Binngeweev (Pars membranacea), Gnuus (Cartilago septum nasi), wat Knaken von’t Seevbeen (Lamina perpendicularis ossis ethmoidalis) un wat Knaken von’t Vomer. Vörn in de Neestwüschenwand is en Nett ut lütte Bloodfatten, de Locus Kiesselbachi. To’n Na-Achtern-Trecken von de Neestwüschenwand warrt de Muskel Musculus depressor septi nasi bruukt. De Nerven, de na de Neestwüschenwand föhrt, sünd de Nervus nasopalatinus un de Nervus ethmoidalis anterior. An Slagadern gaht na Neestwüschenwand de Arteria ethmoidalis anterior, de Arteria ethmoidalis posterior, de Arteria sphenopalatina, de Arteria palatina major un en Twieg von de Arteria labialis superior. Bi’n Övergang twüschen Gnuus un Vomer is de Neestwüschenwand wat dicker, wat bi Vullwussene fakener bi’t Lufthalen dör de Nees stören kann. De Neestwüschenwand liggt in en knökern Rill von’n Keevknaken. Wenn dat in de Neestwüschenwand rinblött, to’n Bispeel bi en braken Nees, denn billt sik en Neestwüschenwand-Bloodbuul. Bi en Slag op de Nees kann ok de Gnuus von de Neestwüschenwand ut de knökern Rill utglippsen (Subluxation). Dat Bruken von Drogen so as Kokain, welk Krankheiten un en poor annere Oorsaken köönt to en Lock in de Neestwüschenwand föhren.
Dale Thomas Mortensen (* 2. Februar 1939 in Enterprise, Oregon; † 9. Januar 2014 in Wilmette, Illinois) weer en US-amerikaansch Weertschopswetenschopler. 2010 kreeg he den Nobelpries för Weertschopswetenschoppen tosamen mit Christopher Pissarides un Peter Arthur Diamond. Nah sien Bachelor of Arts 1961 in Weertschopswetenschop an de Willamette University kreeg he 1967 vun de Carnegie Mellon University sien Doktertitel Ph.D.. He is all siet 1965 an de Northwestern University tätig: 1965 bit 1971 weer he dor Helpsperfesser un 1971 bit 1975 buterordentlich Perfesser. Siet 1975 is he dor ordentlicher Perfesser för Weertschopswetenschoppen. 1979 bit 1982 weer he Dekan vun de wertschaftwetenschaplich Fakultät. Siet 1980 is Mortensen tosätzlich Perfesser för Bedriefweertschopslehr un Entscheidungstheorie. Siet 2001 forscht he todem an dat Institut zur Zukunft der Arbeit in Bonn un siet 2005 an dat National Bureau of Economic Research (NBER) in Cambridge, Massachusetts. Gastprofessuren hebbt hüm an de Cornell University (1984), New York University (1985), Hebräisch Universität Jerusalem (1985), University of Essex (1993), an dat California Institute of Technology (1994) un an de Universität Aarhus (2006–2010) führt. Mortensen interesser sück besünners för dynamische Prozesse in de Weertschop, de vun bitherig Theorien nich vullständig utdüüdt wurrn könnt. He entwickel in de Arbeitsökonomik formal Arbeitssöökmodelle un
En Containerterminal (CT) oder Containerhabens sund Seehabens oder Binnenhabens, wo sunnerlich Containers in umslahn weert. En Containerhaben hett en oder en ganze Reeg vun Terminals mit ehre Bruggen. De Habens weert vun lüttjere Tobringers (Feederscheepe), man ok vun de groten Containerscheepen anlopen. Up dat Terminal weert denn de Containers, de vun de Scheepen na den haben brocht wurrn sund, lagert un wieter transporteert, meist mit Hölp vun Iesenbahn oder Lastkraftwagens. De gröttsten Containerhabens in Düütschland sund Bremerhaben un Hamborg. Containers, mit Hölp vun Containerbruggen, umladen („umslahn“) weert twuschen Containerscheepe (ok Feederscheepe), de in'n Containerhaben ankaamt, un Landfohrtüge, as Lastkraftwagens oder Iesenbahnen, oder blot man twuschen Iesenbahnen un LKWs. Up'n Terminal weert se ok twuschenlagert, wenn dat mit de Wieterfohrt noch wat duert. Containerterminals speelt en sunnerliche Rull in de natschonalen un internatschonalen Transportkeden. Se sund de Knutten, wo de Transportwege tohopenlopen doot. To de Upgaven vun so en Terminal höört ok, datt Fracht in Containers tohopenfaat warrt un datt de Containers dor lagert un verdeelt weert. De ganz unnerscheedliche Tied för den Transport up de Straten oder up de Scheenen un de langen Fohrtieden mit Scheepe maakt dat nödig, dat de Containers in en Terminal over de Tied hen so
En Lastkraftwagen, ok Lastwagen oder Laster nömmt, is en Kraftfohrtüüch mit en stieven Rahmen. Bruukt warrt dat sunnerlich for den Lastverkehr un höört dor also to de Nutzfohrtüge mit. Faken warrt dat Woort afkört mit LKW oder Lkw. Normolweg besteiht en Lastwagen ut en Dreeg-Stell, meist en Ledderrahmen, en passlichen Andriev, en Fohrerhuus un en Upbo to'n Dregen vun de Last oder Fracht. Lastkraftfohrtüge weert in lichte, middelsware un sware Lasters unnerdeelt. Dor geiht dat na Gewicht bi. Man vun de Behörden warrt ok en Reege vun Fohrtügen as LKW ankeken, de up dat Stell vun en Pkw upboot sund, wenn se Lasten transporteern könnt. Bi bestimmte Lütttransporters un Kombinatschoonskraftwagens kann sogor een un datsülvige Fohrtüüchmodell mol as Pkw (Lüttbus) un mol as Lkw (Leverwagen) gellen. Annere Lüttlasters sund unner annern Kastenwagens, Hoochdackkombis un lüttje Pritschenwagens.
De Tonnage gifft an, wo veel Platz för Fracht un Ladung up en Schipp is. Düssen Platz ut to reken, is nödig for de Afgaven, de betahlt weern mütt, um dor de Kosten for Habens, Lüchtfüers oder for dat Utbaggern vun de Fohrrinn mit af to decken. Düsse Afgaven weert denn faken na Tonnage betahlt. Dat Upmeten vun Scheepe na Tonnage is an'n 18. Juli 1982 in Kraft träen un is 1994 internatschonal to Plicht maakt wurrn. Dordör weert nu all Scheepe up desülvige Oort upmeten. De Tonnage is an Stäe vun de Bruttoregistertonnen un Nettoregistertonnen träen. Nee is dor bi, datt dat internatschonal man blot noch een Brutto- un Nettotonnage gifft. De Brutto-Tonnage warrt utrekent mit en Formel, wo dat Schippsvolumen unner dat Bovendeck un de ganze Platz in de Rüüme over dat Bovendeck tohopenfaat warrt. Dat Volumen in m³, wat so tohopenrekent warrt, warrt mal nahmen mit en Fakter (en Logarithmus vun de m³). De Tahl, de denn rutkummt, gifft nich de Tonnen oder m³ an, man steiht for de Brutto-Tonnage. De Netto-Tonnage is en Tahl, de sunnerlich den Inholt vun den Laderuum vun en Schipp angifft, wo de Fracht oder de Passageere in upnahmen weert. Bi dat
Disse Artikel is man blots en Stubben. Du kannst Wikipedia helpen un em verbetern. En Tahl, Tall oder Tohl is en abstrakten Gegenstand vun de Mathematik. Se warrt unner annern to'n Tellen, in'e Reeg bringen un Meten bruukt. De Tahl gifft an, wo veel vun en Saak dor is (Antahl), wo groot de Unnerscheede sund (Substraktschoon) un wo sik dat mit de Grötte verhöllt. In de Mathematik weert Tahlen in de Mengenlehr ut'neen holen. Vunwegen ehre Egenorden verscheelt sik verscheden Mengen vun Tahlen, as de natürlichen, helen, ratschonalen oder rejellen Tahlen. För dat Dorstellen vun Tahlen gifft dat verschedene Tahlen-Systeme, as dat Dualsystem oder dat Dezimalsystem, wat ganz begäng is. Mannig een Tahl kann avers mit Hölpe vun düsse Systeme nich heel un deel utdrückt weern, sunnerlich gellt dat för de irratschonalen Tahlen. För Tahlen ut düsse Menge weert denn egene Tahlwöör oder -teken bruukt, as bi de Krinktahl π {\displaystyle \pi } un Euler siene Tahl e {\displaystyle e} De Kardinaltahl warrt bruukt, wenn mit Tahlen angeven weern schall, wo veel vun en Saak dor is. „Ik hebb sess Appels.“ „De weegt 1,8 Kilogramm.“ De Ordinaltahl warrt bruukt, wenn mit Tahlen en Ordnung beschreven warrt. „He wahnt in Huus